proxectonos/corpus_dominio_legal_administrativo_tmp huggingface dataset:
ORDE do 17 de decembro de 2010 pola que se resolve a convocatoria do 3 de maio de 2010, pola que se convocan axudas económicas para o alumnado que realiza formación práctica en centros de traballo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/12/2010

Cumpridos os trámites que figuran na Orde do 3 de maio de 2010, DOG do 13 de maio de 2010, pola que se convocan axudas económicas para o alumnado que realiza formación práctica en centros de traballo.
Vista a proposta de adxudicación da Dirección Xeral de Educación, Formación Profesional e Innovación Educativa, segundo as previsións dos artigos 5º e 9º da orde de convocatoria, e de conformidade co disposto no seu artigo 10º.
RESOLVO:
Primeiro.-Anunciar a exposición ao público das listaxes definitivas dos beneficiarios das axudas concedidas correspondentes ao ano 2010, segundo prazo, e nas contías que se indican, que estarán expostas no taboleiro de anuncios da Consellería de Educación e Ordenación Universitaria, na Consellería de Presidencia, oficina de atención ao cidadán, e nos departamentos territoriais da Consellería de Educación e Ordenación Universitaria.
Segundo.-Denegar, por non reunir os requisitos establecidos na orde de convocatoria, a solicitude que se relaciona no anexo.
Terceiro.-Contra esta resolución, que pon fin á vía administrativa, os interesados poderán interpoñer recurso potestativo de reposición ante a Consellería de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 116º e 117º da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de decembro de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "24800D010P057.PDF"
RESOLUCIÓN do 21 de decembro de 2010 pola que se modifica a Resolución do 10 de decembro de 2010 (Diario Oficial de Galicia do 16 de decembro) pola que se adxudican as axudas para a consolidación e a estruturación de unidades de investigación competitivas do sistema galego de I+D+i, convocadas pola Orde do 8 de outubro de 2010 (Diario Oficial de Galicia do 20 de outubro).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 28/12/2010

Por Resolución do 10 de decembro de 2010 (DOG do 16 de decembro) adxudicáronse as axudas para a consolidación e a estruturación de unidades de investigación competitivas do sistema galego de I+D+i, convocadas por orde da Consellería de Economía e Industria, do 8 de outubro de 2010 (DOG do 20 de outubro).
Detectado erro material na citada resolución, procede, ao abeiro do establecido no artigo 105º.2 da Lei 30/1992, do 26 de novembro, de réxime xurídico das administracións públicas e do procedemento administrativo común, corrixir o dito erro e modificar a Resolución do 10 de decembro citada.
En consecuencia, esta consellería
RESOLVE:
1. Modificar a Resolución do 10 de decembro de 2010 (DOG do 16 de decembro) e conceder as axudas para a consolidación e estruturación de unidades de investigación competitivas correspondentes ao ano 2010 aos solicitantes que se relacionan no seguinte cadro, polos importes e con cargo á aplicación orzamentaria que se indica:
Ver referencia pdf "24800D009P057.PDF"
2. Para a xustificación da subvención deberá presentarse a documentación indicada no artigo 19º da Orde do 8 de outubro de 2010 (DOG do 20 de outubro). O prazo para a presentación desta documentación remata o día 27 de decembro de 2010. Para realizar a xustificación, deberán utilizarse os modelos publicados no web da Consellería de Economía e Industria
http://economiaeindustria.xunta.es/dxidi
3. Contra esta resolución, que esgota a vía administrativa, poderá interpoñerse, potestativamente, recurso de reposición ante o conselleiro de Economía e Industria no prazo dun mes contado a partir do día seguinte ao da publicación desta resolución no Diario Oficial de Galicia, ou, directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de decembro de 2010.
P.D. (Orde do 30-4-2009; DOG número 87)
José Riesgo Boluda
Secretario xeral da Consellería de Economía e Industria
RESOLUCIÓN do 13 de decembro de 2010, da Dirección Xeral de Mobilidade, pola que se publican as subvencións concedidas ao abeiro da Orde do 4 de maio de 2010, pola que se establecen as bases reguladoras e se convocan, para o ano 2010, axudas a empresas de transporte público de viaxeiros para a adquisición de vehículos accesibles.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 28/12/2010

Por medio da Orde do 4 de maio de 2010, a Consellería de Medio Ambiente, Territorio e Infraestruturas fixou as bases reguladoras e convocou, para o ano 2010, axudas dirixidas a empresas de transporte público de viaxeiros para a adquisición de vehículos accesibles.
Unha vez rematada a tramitación de todas as solicitudes que se presentaron, e en cumprimento do artigo 15º da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
RESOLVO:
Publicar como anexo as subvencións concedidas ao abeiro da Orde do 4 de maio de 2010 pola que se establecen as bases reguladoras e se convocan, para o ano 2010, axudas dirixidas a empresas de transporte público de viaxeiros para a adquisición de vehículos accesibles.
Santiago de Compostela, 13 de decembro de 2010.
Miguel Rodríguez Bugarín
Director xeral de Mobilidade
Ver referencia pdf "24800D006P026.PDF"
RESOLUCIÓN do 3 de novembro de 2010, da Secretaría Xeral de Medios, pola que se lles dá publicidade aos beneficiarios das axudas concedidas ás empresas que realicen publicacións periódicas escritas integramente en galego.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 28/12/2010

Esta secretaría xeral resolveu a publicación da relación de axudas que se especifican no anexo, concedidas no ano 2010 ao abeiro da Resolución do 7 de xullo de 2010, da Secretaría Xeral de Medios, pola que se establecen as bases reguladoras para a concesión de axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego, e se procede á súa convocatoria para o ano 2010.
Estas axudas fináncianse con cargo ás aplicacións orzamentarias 04.30.151A.470.0 e 04.30.461A.470.0 dos orzamentos xerais da Comunidade Autónoma de Galicia para o ano 2010.
O que se fai público para xeral coñecemento.
Santiago de Compostela, 3 de novembro de 2010.
Alfonso Cabaleiro Durán
Secretario xeral de Medios
Ver referencia pdf "24800D005P024.PDF"
DECRETO 212/2010, do 16 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado e construción da obra de conexión do porto seco de Monforte coas estradas LU-933 e CN-120, no municipio de Monforte de Lemos. (Clave LU/06/198.01).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 28/12/2010

Con data do 16 de novembro de 2010 a Dirección Xeral de Infraestruturas resolveu aprobar o proxecto de trazado e construción da obra: conexión do porto seco de Monforte coas estradas LU-933 e CN-120, no municipio de Monforte de Lemos. (Clave: LU/06/198.01).
A xustificación da urxencia de ocupación dos bens e dereitos precisos para a execución desta actuación vén motivada pola necesidade de absorber o tráfico inducido pola posta en funcionamento do futuro porto seco de Monforte, que constitúe una plataforma loxística e intermodal de intercambio de mercadorías. Esta actuación é precisa para posibilitar que a referenciada área loxística conte cos accesos e enlaces necesarios para a súa actividade.
A actuación proposta ten a súa orixe na zona do porto seco, continúa cara ao leste durante 500 metros, onde se constrúe unha glorieta. Posteriormente discorre durante 1,6 quilómetros cara ao sur ata a LU-933 (Monforte-límite coa provincia de Ourense), onde conecta cunha glorieta a nivel. A continuación proséguese cara ao sur ata a N-120 (Ponferrada-Vigo), conectando coa dita estrada mediante un enlace tipo diamante.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/82, do 15 de decembro, sobre asunción de transferencias en materia de estradas e a súa asignación á Consellería de Medio Ambiente, Territorio e Infraestruturas.
En virtude de todo o exposto e en aplicación do artigo 28º.2 do Estatuto de autonomía de Galicia e dos artigos 10º e 52º da Lei de expropiación forzosa, en relación con previsto no artigo 16º da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta na súa reunión do día dezaseis de decembro de dous mil dez,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, así como en calquera modificación que sexa necesario realizar para a súa execución, para os efectos de expropiación do proxecto de trazado e construción da obra: conexión do porto seco de Monforte coas estradas LU-933 e CN-120, no municipio de Monforte de Lemos. (Clave: LU/06/ 198.01).
Santiago de Compostela, dezaseis de decembro de dous mil dez.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
RESOLUCIÓN do 23 de decembro de 2010, da Dirección Xeral de Xustiza, pola que se anuncia a exposición pública das listaxes definitivas das solicitudes admitidas e excluídas dos programas correspondentes ás axudas do fondo de acción social do ano 2010 para o persoal ao servizo da Administración de xustiza destinado na Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 31/12/2010

Rematados os traballos da repartición do fondo de acción social para o ano 2010, e de conformidade co establecido nos puntos 6 e 7 das condicións xerais do acordo da Comisión Paritaria de Acción Social respecto dos criterios de repartición deste fondo para o exercicio 2009 entre o persoal ao servizo da Administración de xustiza nesta comunidade autónoma, ao cal se lle deu publicidade por medio da Resolución do 7 de maio de 2010, da Dirección Xeral de Xustiza, publicada no Diario Oficial de Galicia nº 98, do 26 de maio, unha vez transcorrido o prazo de alegacións previsto no punto segundo da Resolución do 8 de novembro de 2010 pola que se anunciaba a exposición pública das listaxes provisionais (Diario Oficial de Galicia nº 220, do 16 de novembro), esta dirección xeral
DISPÓN:
Primeiro.-Aprobar e dar publicidade ás listaxes definitivas das solicitudes admitidas e excluídas dos programas I (Axuda fillos e estudos fillos) e II (Axuda estudos funcionarios) correspondentes ás axudas do fondo de acción social do ano 2010 para o persoal ao servizo da Administración de xustiza destinado na Comunidade Autónoma de Galicia. As ditas listaxes están expostas nas páxinas web: www.xudicial.xunta.es e
http://cpapx.xunta.es/acción-social
En aplicación da Lei orgánica de protección de datos de carácter persoal, a admisión ou a exclusión dos solicitantes dos programas III (Axuda discapacidades) e IV (Axuda por celiaquía, intolerancia á lactosa e Crohn) comunicarase persoalmente aos interesados.
Segundo.-Contra esta resolución, que esgota a vía administrativa, poderá interpoñerse recurso de reposición ante a Dirección Xeral de Xustiza no prazo dun mes, ou ben poderá ser impugnada directamente ante o xulgado do contencioso-administrativo competente no prazo de dous meses, ambos os dous prazos contados a partir do día seguinte ao da publicación desta resolución, de acordo co previsto nos artigos 116º e 117º da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 14º, 25º e 46º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 23 de decembro de 2010.
Juan José Martín Álvarez
Director xeral de Xustiza
RESOLUCIÓN do 6 de maio de 2010 pola que se lles dá publicidade aos convenios de colaboración subscritos por este ente público no primeiro cuadrimestre do ano 2010.
CENTRO INFORMÁTICO PARA A XESTIÓN TRIBUTARIA, ECONÓMICO-FINANCEIRA E CONTABLE — III. OUTRAS DISPOSICIÓNS — 26/05/2010

Para os efectos previstos no artigo 11.1º da Lei 4/2006, do 30 de xuño, de transparencia e de boas prácticas na Administración pública galega, acórdase dar publicidade aos convenios de colaboración subscritos polo Centro Informático para a Xestión Tributaria, Económico-Financeira e Contable (CIXTEC) nos meses de xaneiro, febreiro, marzo e abril do ano 2010, e que se relacionan no anexo a esta resolución.
ANEXO
Nº 1
Título:
Convenio de colaboración entre a Escola Galega de Administración Pública e o Centro Informático para a Xestión Tributaria, Económico-Financeira e Contable, para o desenvolvemento de actividades de formación, divulgación e investigación.
Obxecto:
A participación nas actividades da EGAP do persoal dependente do CIXTEC, así como a colaboración e o desenvolvemento conxunto de actividades de carácter formativo, divulgador e investigador en materias da competencia das institucións asinantes del; actuando de forma máis eficaz e eficiente na utilización dos medios humanos, materiais e organizacionais de cada unha delas, para un mellor cumprimento dos fins de ambas as dúas partes, en beneficio da cidadanía e da sociedade galega.
Sinatura:
5 de abril de 2010.
Importe: 0 .
Santiago de Compostela, 6 de maio de 2010.
M. Mauro Fernández Dabouza
Director xeral do Centro Informático para a Xestión Tributaria, Económico-Financeira e Contable
CORRECCIÓN de erros.-Resolución do 12 de maio de 2010 pola que se dá publicidade aos convenios de colaboración subscritos pola Secretaría Xeral para o Deporte no primeiro cuadrimentre do ano 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/05/2010

Advertido erro na devandita resolución publicada no Diario Oficial de Galicia, nº 94, do xoves, 20 de maio de 2010, cómpre facer a seguinte corrección:
Na páxina 8.812, na sinatura, onde di: «Secretario xeral da Consellería de Presidencia, Administracións Públicas e Xustiza», debe dicir: «Secretario xeral para o Deporte».
DECRETO 208/2010, do 16 de decembro, polo que se establece a denominación do Centro Superior Bibliográfico de Galicia como Biblioteca de Galicia (Centro Superior Bibliográfico de Galicia).
CONSELLERÍA DE CULTURA E TURISMO — I. DISPOSICIÓNS XERAIS — 24/12/2010

A Lei 14/1989, do 11 de outubro, de bibliotecas, creou o Centro Superior Bibliográfico, centro bibliotecario fixo, cabeceira da Rede de Bibliotecas de Galicia, e núcleo central de información bibliográfica, de automatización, de normalización dos procesos técnicos, dos plans para a catalogación centralizada ou compartida, e de información, asesoría e formación profesional.
Desde a posta en funcionamento da Cidade da Cultura de Galicia a sede do Centro Superior Bibliográfico de Galicia será o edificio da Biblioteca de Galicia. Coa finalidade de evitar confusión sobre o nome do centro e o da súa sede, considérase conveniente que a denominación sexa a de Biblioteca de Galicia-Centro Superior Bibliográfico de Galicia.
Na súa virtude, por proposta do conselleiro de Cultura e Turismo e logo de deliberación do Consello da Xunta de Galicia, na súa reunión do día dezaseis de decembro de dous mil dez,
DISPOÑO:
Artigo único.-O Centro Superior Bibliográfico de Galicia, creado pola Lei 14/1989, do 11 de outubro, de bibliotecas, pasa a denominarse Biblioteca de Galicia (Centro Superior Bibliográfico de Galicia).
Disposicións derradeiras
Primeira.-Facúltase o conselleiro de Cultura e Turismo para ditar as disposicións necesarias en cumprimento e desenvolvemento deste decreto.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, dezaseis de decembro dous mil dez.
Alberto Núñez Feijóo
Presidente
Roberto Varela Fariña
Conselleiro de Cultura e Turismo
a) CESAMENTOS CONSELLERÍA DE CULTURA
E TURISMO
DECRETO 206/2010, do 23 de decembro, polo que se modifica o Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 24/12/2010

O artigo 7º alínea a) do Decreto 83/2009, do 21 de abril, establece a estrutura e denominación dos órganos superiores da Consellería de Cultura e Turismo, entre os cales se encontra a Dirección Xeral de Promoción e Difusión da Cultura.
Co obxecto de adaptar a denominación do citado órgano superior á importancia crecente do sector do libro, despois da celebración do Ano do Libro e da Lectura de Galicia, considérase conveniente facer o correspondente cambio na denominación do centro directivo competente en materia do libro e bibliotecas.
Na súa virtude, e segundo o disposto no artigo 4º.15 da Lei 1/1983, do 22 de febreiro, de normas reguladoras da Xunta e da súa Presidencia, por iniciativa do conselleiro de Cultura e Turismo, por proposta do conselleiro de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día vinte e tres de decembro de dous mil dez,
DISPOÑO:
Artigo único.-Modificación do artigo 7º do Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia.
Modifícase o artigo 7º do Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, que queda redactado como segue:
«Artigo 7º
a) A Consellería de Cultura e Turismo estrutúrase nos seguintes órganos superiores:
1. Secretaría Xeral.
2. Secretaría Xeral para o Turismo.
3. Dirección Xeral do Patrimonio Cultural.
4. Dirección Xeral do Libro, Bibliotecas e Arquivos.
b) Queda adscrita a esta consellería a axencia pública Axencia Galega das Industrias Culturais».
Disposición adicional
As alusións contidas en normas de igual ou inferior rango á Dirección Xeral de Promoción e Difusión da Cultura entenderanse realizadas no sucesivo á Dirección Xeral do Libro, Bibliotecas e Arquivos.
Disposición transitoria
As unidades administrativas dependentes dos centros directivos afectados polo disposto neste decreto manterán a súa estrutura e funcións ata que se proceda ao desenvolvemento da estrutura orgánica da consellería.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, vinte e tres de decembro de dous mil dez.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 214/2010, do 16 de decembro, polo que se desafecta do dominio público un inmoble situado no concello de Cesuras, antiga caseta de legoeiros.
CONSELLERÍA DE FACENDA — III. OUTRAS DISPOSICIÓNS — 29/12/2010

A Comunidade Autónoma de Galicia é titular das antigas casetas de legoeiros en virtude do Real decreto 2708/1983, sobre transferencias de funcións e servizos da Administración do Estado á Comunidade Autónoma de Galicia en materia de estradas, que, concretamente no seu anexo, epígrafe F.c) establece que «se traspasan á Comunidade Autónoma de Galicia os bens inmobles afectos ás estradas transferidas, descritos na relación 2.3, especificando parcelas, viveiros, almacéns, casa de legoeiros... anexas ás estradas transferidas».
O artigo 10º.1 da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non sexan necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación de expropiación forzosa respecto daqueles bens adquiridos por este título.
O punto segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrución do expediente pola Consellería de Facenda, por instancia da consellería interesada, e sempre que se acredite a desaparición das causas xustificativas da afectación.
A Consellería de Medio Ambiente, Territorio e Infraestruturas manifestou a innecesariedade deste ben para o cumprimento dos fins determinantes da súa afectación.
Na súa virtude, por proposta da conselleira de Facenda, e logo da deliberación do Consello da Xunta de Galicia, na súa reunión do día dezaseis de decembro de dous mil dez,
DISPOÑO:
Artigo 1º
Desaféctase do dominio público o ben descrito a seguir:
Inmoble situado no concello de Cesuras, antiga caseta de legoeiros, no lugar da Rexidoira nº 1, punto quilométrico 41,500 da estrada C-540 Betanzos-Agolada, de planta baixa de 109 m2, sobre soar da superficie total de 382 m2, que estrema: norte, José María Casal Sánchez e Manuela Sánchez Seoane; sur, estrada C-540; leste, Manuela Sánchez Seoane; e oeste, José María Casal Sánchez. Correspóndense coas referencias catastrais de rústica 15026A036002810000QY e 000400200NH67F0000GF. Inscrito no Rexistro da Propiedade de Betanzos no tomo 2023, libro 135, folio 150, predio 15.380.
Artigo 2º
O inmoble anteriormente descrito adquire natureza patrimonial.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, dezaseis de decembro de dous mil dez.
Alberto Núnez Feijóo
Presidente
Marta Fernández Currás
Conselleira de Facenda
CORRECCIÓN de erros.-Resolución do 2 de marzo de 2010 pola que se lles dá publicidade ás axudas concedidas ao abeiro da Orde do 25 de marzo de 2009, pola que se establecen as bases reguladoras dos programas de fomento do emprego en empresas de economía social e de promoción do cooperativismo.
CONSELLERÍA DE TRABALLO E BENESTAR — III. OUTRAS DISPOSICIÓNS — 27/04/2010

Advertidos erros na resolución citada, publicada no Diario Oficial de Galicia nº 57, do 25 de marzo de 2010, cómpre facer as seguintes correccións:
Na páxina 4.227, no segundo parágrafo na liña 8ª, onde di: «1.674.371,00», debe dicir: «1.746.939,51».
Na páxina 4.229, no programa V:
-Na columna «Contías concedidas», a cantidade correspondente á entidade Algalia, S. Coop. Galega, na liña 7ª, onde di: «10.770,00 », debe dicir: «9.870,00 ».
-Debe de engadirse á relación de entidades beneficiarias do programa V a entidade, Fungo, S. Coop. Galega, cunha contía de 8.005,00 .
Na páxina 4.229, no programa VI:
-Na columna «Contías concedidas», a cantidade correspondente á entidade Cooperativa Abellao, S. Coop. Galega, onde di: «8.574,18 », debe dicir: «5.239,08 ».
-Na columna «Entidades beneficiarias», onde di: «Medra en Verde, S. Coop. Galega», debe dicir: «Escola Infantil Chip-chop, S. Coop. Galega».
-Debe engadirse á relación de entidades beneficiarias do programa VI a entidade: Colexio Belén, S. Coop. Galega, cunha contía de 8.574,18 .
RESOLUCIÓN do 13 de abril de 2010, da Dirección Xeral de Montes, pola que se require a mellora das solicitudes presentadas polos interesados ao abeiro da Orde do 28 de decembro de 2009, pola que se establecen as bases e se convocan para o ano 2010 as axudas para o fomento da silvicultura en bosques no medio rural.
CONSELLERÍA DO MEDIO RURAL — III. OUTRAS DISPOSICIÓNS — 27/04/2010

O artigo 71 da Lei 30/1992, do 26 de novembro, establece que se a solicitude de iniciación dun expediente non reúne os requisitos que sinala o artigo anterior e os exixidos, se é o caso, pola lexislación específica aplicable, requirirase o interesado para que, nun prazo de dez días, emende a falta ou acompañe os documentos preceptivos, con indicación de que, se así non o fixer, se lle terá por desistido da súa petición, logo da resolución que deberá ser ditada nos termos previstos no artigo 42.
O artigo 10.1º da Orde do 28 de decembro de 2009 pola que se establecen as bases e se convocan para o ano 2010 as axudas para o fomento da silvicultura en bosques no medio rural (Diario Oficial de Galicia do 5 de xaneiro), prevé que, unha vez presentada a solicitude, se revisará a súa documentación e no caso de que conteña defectos ou omisións, o requirimento de erros da solicitude, por tratarse dun acto integrante dun procedemento de concorrencia competitiva, e de conformidade co establecido nos artigos 59.6º b), 60 e 61 da indicada Lei 30/1992, modificada pola Lei 4/1999, se fará mediante publicación no Diario Oficial de Galicia, e producirá os mesmos efectos que a notificación individualizada. Esta publicación tamén se realizará no taboleiro de anuncios e na páxina web da Consellería do Medio Rural ao cal se remitirá o texto publicado no Diario Oficial de Galicia.
En consecuencia,
RESOLVO:
Requirir os solicitantes que figuran no anexo desta resolución para que, nun prazo de dez días hábiles, emenden a falta ou acheguen os documentos que se especifican no dito anexo.
No caso de que non o fixesen así, teráselles por desistidos da súa solicitude, logo da resolución que se dite para o efecto.
Santiago de Compostela, 13 de abril de 2010.
Tomás Fernández-Couto Juanas
Director xeral de Montes
Ver referencia pdf "07800D009P032.PDF"
Ver referencia pdf "07800D010P038.PDF"
ORDE do 22 de abril de 2010 pola que se fai pública a ampliación da dotación orzamentaria para a concesión das axudas establecidas na Orde do 6 de novembro de 2009, pola que se establecen as bases reguladoras das axudas ás entidades recoñecidas como agrupacións de defensa sanitaria gandeiras (ADSG) de Galicia e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 27/04/2010

A Orde do 6 de novembro de 2009 establece as bases reguladoras das axudas ás entidades recoñecidas como agrupacións de defensa sanitaria gandeiras (ADSG) de Galicia e procede á súa convocatoria para o ano 2010.
No seu artigo 14 precísase a aplicación orzamentaria e o importe previsto para o financiamento das axudas e, no seu punto 2, establece que os importes dos orzamentos xerais da Comunidade Autónoma de Galicia con que se financiará esta axuda se poderán incrementar con fondos estatais ou autonómicos destinados para este efecto.
Posto que a dotación inicial resultou insuficiente para cubrir o total do gasto subvencionable solicitado, tramítase o correspondente expediente de ampliación de crédito, polo que é necesario, mediante esta orde, ampliar a dotación orzamentaria para a anualidade 2010 consignada inicialmente para a concesión das mencionadas axudas.
Consecuentemente con todo o anterior, no exercicio das facultades que me confire o artigo 34 da Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo 1º
Amplíase a dotación orzamentaria que se establece na Orde do 6 de novembro de 2009 pola que se establecen as bases reguladoras das axudas ás entidades recoñecidas como agrupacións de defensa sanitaria gandeiras (ADSG) de Galicia e se convocan para o ano 2010 (Diario Oficial de Galicia nº 221, do 11 de novembro), na seguinte contía e aplicación orzamentaria, que figura dotada nos orzamentos xerais da Comunidade Autónoma de Galicia para o ano 2010:
13.02.713E.770.1 polo importe de 284.100 euros.
Artigo 2º
Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de abril de 2010.
Samuel Jesús Juárez Casado
Conselleiro do Medio Rural
RESOLUCIÓN do 16 de abril de 2010 pola que se ordena a publicación do acordo do Consello da Xunta de Galicia do 15 de abril de 2010 polo que se aproba a relación de postos de traballo da Consellería de Economía e Industria, agás a do organismo autónomo Instituto Galego de Consumo.
CONSELLERÍA DE FACENDA — III. OUTRAS DISPOSICIÓNS — 27/04/2010

A aprobación da relación de postos de traballo da Consellería de Economía e Industria, agás a do organismo autónomo Instituto Galego de Consumo, xustifícase pola necesidade da adaptación da RPT á nova estrutura organizativa da consellería.
En consecuencia, por proposta da Consellería de Economía e Industria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 15 de abril de 2010, adoptou o seguinte
ACORDO:
Primeiro.-Aprobar a relación de postos de traballo da Consellería de Economía e Industria, agás a do organismo autónomo Instituto Galego de Consumo.
Segundo.-Ordenar a publicación deste acordo no Diario Oficial de Galicia para os efectos da súa entrada en vigor a partir do día seguinte ao da súa publicación.
Terceiro.-Clasificar de libre designación os postos que a continuación se relacionan en aplicación dos criterios de excepcionalidade que na marxe se indican, de conformidade co previsto no Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, e o disposto mediante Acordo do 28 de xaneiro de 2008 asinado polo conselleiro de Presidencia, Administracións Públicas e Xustiza e polas organizacións sindicais.
Ver referencia pdf "07800D003P012.PDF"
Visto o acordo adoptado polo Consello da Xunta de Galicia na súa reunión do quince de abril de dous mil dez, relativo á aprobación da relación de postos de traballo da Consellería de Economía e Industria, agás a do organismo autónomo Instituto Galego de Consumo, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 16 de abril de 2010.
Marta Fernández Currás
Conselleira de Facenda
Ver referencia pdf "07800D003P012.PDF"
Ver referencia pdf "07800D004P019.PDF"
CORRECCIÓN de erros.-Resolución do 12 abril de 2010, da Secretaría Xeral da Emigración, pola que se aproban as bases reguladoras para a concesión das axudas extraordinarias a emigrantes galegos retornados e aos seus familiares e se procede á súa convocatoria para o ano 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/04/2010

Advertidos erros na devandita resolución, publicada no DOG nº 72, do luns, 19 de abril de 2010, cómpre facer as seguintes correccións:
Na páxina 6.070, artigo 4º (financiamento), onde di: «Para a concesión destas subvencións destinarase un crédito de dous centos dez mil euros (210.000 ) correspondentes á aplicación orzamentaria 04.50.312C.480.0. Este importe poderá ser ampliado nos casos establecidos no artigo 31.2º da Lei 9/2007, do 13 de xuño, de subvencións de Galicia, e no artigo 30.2º do Decreto 11/2009, do 8 de xaneiro, polo que se aproba o seu regulamento, en función das maiores dispoñibilidades orzamentarias que se poidan producir na devandita aplicación», debe dicir: «Para a concesión destas subvencións destinarase un crédito de dous centos dez mil euros (210.000 ) correspondentes á aplicación orzamentaria 04.50.312C.480.0. Este importe poderá ser ampliado nos casos establecidos no artigo 31.2º da Lei 9/2007, do 13 de xuño, de subvencións de Galicia, e no artigo 30.2º do Decreto 11/2009, do 8 de xaneiro, polo que se aproba o seu regulamento, en función das maiores dispoñibilidades orzamentarias que se
poidan producir na devandita aplicación».
Na páxina 6.080, anexo II, onde di: «10.-Documentación que se achega coa solicitude (orixinal ou copia compulsada)», debe dicir: «9.-Documentación que se achega coa solicitude (orixinal ou copia compulsada)».
RESOLUCIÓN do 16 de abril de 2010 pola que se ordena a publicación do acordo do Consello da Xunta de Galicia do 15 de abril de 2010 polo que se aproba a modificación da relación de postos de traballo do organismo autónomo Augas de Galicia.
CONSELLERÍA DE FACENDA — III. OUTRAS DISPOSICIÓNS — 27/04/2010

A aprobación da modificación da relación de postos de traballo do organismo autónomo Augas de Galicia xustifícase polas necesidades organizativas e funcionais da consellería.
En consecuencia, por proposta da Consellería de Medio Ambiente, Territorio e Infraestruturas, consultadas as organizacións sindicais e a Comisión de Persoal, o Consello da Xunta de Galicia na súa reunión do día 15 de abril de 2010, adoptou o seguinte
ACORDO:
Primeiro.-Apróbase a modificación da relación de postos de traballo do organismo autónomo Augas de Galicia, para os postos que se sinalan no anexo.
Segundo.-Ordénase a publicación da mesma no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do quince de abril de dous mil dez, relativo á aprobación da modificación da relación de postos de traballo do organismo autónomo Augas de Galicia, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 16 de abril de 2010.
Marta Fernández Currás
Conselleira de Facenda
Ver referencia pdf "07800D004P019.PDF"
DECRETO 209/2010, do 23 de decembro, polo que se dispón que cese Francisco López Rodríguez como director xeral de Promoción e Difusión da Cultura.
CONSELLERÍA DE CULTURA E TURISMO — II. AUTORIDADES E PERSOAL — 24/12/2010

En virtude do establecido nos artigos 4º.13 e 34º.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura e Turismo e logo da deliberación do Consello da Xunta de Galicia na súa reunión do día vinte e tres de decembro de dous mil dez,
DISPOÑO:
Que cese Francisco López Rodríguez como director xeral de Promoción e Difusión da Cultura.
Santiago de Compostela, vinte e tres de decembro de dous mil dez.
Alberto Núñez Feijóo
Presidente
Roberto Varela Fariña
Conselleiro de Cultura e Turismo
b) NOMEAMENTOS CONSELLERÍA DE CULTURA
E TURISMO
RESOLUCIÓN do 16 de decembro de 2010 pola que se dá publicidade ás axudas, en réxime de concorrencia competitiva, a concellos de Galicia e ás súas entidades públicas con personalidade xurídica propia, para o equipamento e mellora das instalacións de locais utilizados para a realización de actividades culturais, e se procede á súa convocatoria para o ano 2010, co cofinanciamento de fondos Feder.
CONSELLERÍA DE CULTURA E TURISMO — III. OUTRAS DISPOSICIÓNS — 24/12/2010

A Orde do 15 de marzo de 2010 (Diario Oficial de Galicia número 64), aprobaba as bases e convocaba as axudas, en réxime de concorrencia competitiva, a concellos de Galicia e ás súas entidades públicas con personalidade xurídica propia, para o equipamento e mellora das instalacións e locais utilizados para a realización de actividades culturais, e procedía á súa convocatoria para o ano 2010, co cofinanciamento de fondos Feder.
O artigo 15º.1 da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención.
En consecuencia,
RESOLVO:
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.04.432B.760.0.
Santiago de Compostela, 16 de decembro de 2010.
Roberto Varela Fariña
Conselleiro de Cultura e Turismo
Ver referencia pdf "24600D021P056.PDF"
DECRETO 210/2010, do 23 de decembro, polo que se nomea director xeral do Libro, Bibliotecas e Arquivos a Francisco López Rodríguez.
CONSELLERÍA DE CULTURA E TURISMO — II. AUTORIDADES E PERSOAL — 24/12/2010

En virtude do establecido nos artigos 4º.13 e 34º.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura e Turismo e logo da deliberación do Consello da Xunta de Galicia, na súa reunión do día vinte e tres de decembro de dous mil dez,
Nomeo director xeral do Libro, Bibliotecas e Arquivos a Francisco López Rodríguez.
Santiago de Compostela, vinte e tres de decembro de dous mil dez.
Alberto Núñez Feijóo
Presidente
Roberto Varela Fariña
Conselleiro de Cultura e Turismo
RESOLUCIÓN do 16 de decembro de 2010 pola que se dá publicidade ás axudas, en réxime de concorrencia competitiva, a asociacións, fundacións e entidades culturais sen ánimo de lucro para o equipamento e mellora dos seus locais, e se procede á súa convocatoria para o ano 2010, co cofinanciamento de fondos Feder.
CONSELLERÍA DE CULTURA E TURISMO — III. OUTRAS DISPOSICIÓNS — 24/12/2010

A Orde do 14 de abril de 2010 (Diario Oficial de Galicia nº 84) aprobaba as bases e convocaba as axudas, en réxime de concorrencia competitiva, a asociacións, fundacións e entidades culturais sen ánimo de lucro para o equipamento e mellora dos seus locais, e procedía á súa convocatoria para o ano 2010, co cofinanciamento de fondos Feder.
O artigo 15º.1 da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario a cantidade concedida e a finalidade ou finalidades da subvención.
En consecuencia,
Resolvo:
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.04.432B.781.0.
Santiago de Compostela, 16 de decembro de 2010.
Roberto Varela Fariña
Conselleiro de Cultura e Turismo
Ver referencia pdf "24600D020P054.PDF"
CORRECCIÓN de erros.-Lei 2/2010, do 25 de marzo, de medidas urxentes de modificación da Lei 9/2002, do 30 de decembro, de ordenación urbanística e protección do medio rural de Galicia.
PRESIDENCIA — I. DISPOSICIÓNS XERAIS — 23/04/2010

Advertidos erros na devandita lei, publicada no Diario Oficial de Galicia número 61, do 31 de marzo de 2010, cómpre facer as oportunas correccións:
-Na páxina 4.642, columna dereita, alínea 5 do artigo único, onde di: «5. Artigo 27º.- Usos do solo», debe dicir: «5. Artigo 25º.- Usos do solo».
-Na páxina 4.650, columna esquerda, alínea 19 do artigo único, onde di: «Débese suprimir», debe dicir: «Suprímise».
-Na páxina 4.655, columna esquerda, alínea 28 do artigo único, onde di: «Débese suprimir», debe dicir: «Suprímese».
-Na páxina 4.662, columna esquerda, alínea 44 do artigo único, onde di: «Débese modificar...», debe dicir: «Modifícase», e no alínea 45 do artigo único, onde di: «Débese suprimir», debe dicir: «Suprímese».
ORDE do 20 de abril de 2010 pola que se amplía a dotación orzamentaria da Orde do 21 de decembro de 2009 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 23/04/2010

A Orde do 21 de decembro de 2009 (DOG nº 252, do 29 de decembro), pola que se establecen as bases reguladoras das axudas para programas de calidade desenvolvidos por consellos reguladores de calidade agroalimentarias, e se convocan para o ano 2010 detalla no seu artigo 17 relativo ao financiamento destas axudas, a aplicación orzamentaria e o importe económico previsto para elas. Este artigo establece a posibilidade de incrementar a dotación orzamentaria destinada ao financiamento destas axudas.
En consecuencia, de acordo co disposto no artigo 30.I.3º do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia,
DISPOÑO:
Artigo único.
Primeiro.-Amplíase a dotación orzamentaria que se establece na Orde do 21 de decembro de 2009 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para o ano 2010.
Segundo.-O incremento da dotación para o exercicio 2010 será de 300.000,00 euros, con cargo á aplicación orzamentaria 13.04.713D.781.0, dos orzamentos da Comunidade Autónoma de Galicia para o ano 2010.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 21 de decembro de 2009.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 20 de abril de 2010.
Samuel Jesús Juárez Casado
Conselleiro do Medio Rural
DECRETO 128/2010, do 29 de xullo, polo que se dispón que cese María Sagrario Pérez Castellanos como directora xeral de Saude Pública e Planificación da Consellería de Sanidade.
CONSELLERÍA DE SANIDADE — II. AUTORIDADES E PERSOAL — 30/07/2010

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Sanidade, e logo da deliberación do Consello da Xunta de Galicia, na súa reunión do día vinte e nove de xullo de dous mil dez,
DISPOÑO:
Que cese, por petición propia, María Sagrario Pérez Castellanos como directora xeral de Saúde Pública e Planificación da Consellería de Sanidade, agradecéndolle os servizos prestados.
Santiago de Compostela, vinte e nove de xullo de dous mil dez.
Alberto Núñez Feijóo
Presidente
Pilar Farjas Abadía
Conselleira de Sanidade
b) NOMEAMENTOS CONSELLERÍA DE SANIDADE
DECRETO 129/2010, do 29 de xullo, polo que se nomea secretaria xeral da Consellería de Sanidade a María Sagrario Pérez Castellanos.
CONSELLERÍA DE SANIDADE — II. AUTORIDADES E PERSOAL — 30/07/2010

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Sanidade, e logo da deliberación do Consello da Xunta de Galicia, na súa reunión do vinte e nove de xullo de dous mil dez,
Nomeo secretaria xeral da Consellería de Sanidade a María Sagrario Pérez Castellanos.
Santiago de Compostela, vinte e nove de xullo de dous mil dez.
Alberto Núñez Feijóo
Presidente
María del Pilar Farjas Abadía
Conselleira de Sanidade
ORDE do 16 de xuño de 2010 pola que se dispón a renovación dun vogal no Consello de Administración da Autoridade Portuaria da Coruña.
CONSELLERÍA DO MAR — II. AUTORIDADES E PERSOAL — 25/06/2010

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, no seu artigo 40 atribúelle ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e entidades e organismos que representen naqueles.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída
DISPOÑO:
Por proposta da Xunta Directiva da Confederación de Empresarios da Coruña, a renovación do mandato de Antonio Fontenla Ramil como vogal do Consello de Administración da Autoridade Portuaria da Coruña, en representación da Confederación de Empresarios da Coruña.
Santiago de Compostela, 16 de xuño de 2010.
Rosa María Quintana Carballo
Conselleira do Mar
CORRECCIÓN de erros.-Resolución do 18 de marzo de 2010 pola que se establecen as bases reguladoras para a concesión de subvencións para o desenvolvemento e produción de contidos interactivos en lingua galega e se convocan para o ano 2010.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 30/04/2010

Advertido erro na dita resolución publicada no Diario Oficial de Galicia número 65, do xoves 8 de abril de 2010, cómpre realizar a seguinte corrección:
Na páxina 5.302, no artigo 2.1º, onde di: «Para a concesión das subvencións destinarase un crédito global de 350.000 euros, orzado na aplicación 11.A1.432B.770.0, dos cales 150.000 euros corresponden á anualidade de 2010 e 200.000 euros á de 2011», debe dicir: «Para a concesión das subvencións destinarase un crédito global de 350.000 euros, orzado na aplicación 11.A1.432B.770.0, dos cales 125.000 euros corresponden á anualidade de 2010 e 225.000 euros á de 2011».
CORRECCIÓN de erros.-Resolución do 22 de marzo de 2010 pola que se establecen as bases reguladoras para a concesión de subvencións para o desenvolvemento de proxectos audiovisuais en lingua galega e se convocan para o ano 2010.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 30/04/2010

Advertido erro na dita resolución publicada no Diario Oficial de Galicia número 73, do martes, 20 de abril de 2010, procede realizar a seguinte corrección:
Na páxina 6.192, no artigo 2.1:
Onde di: «Para a concesión das subvencións destinarase un crédito global de 500.000 euros, orzado na aplicación 11.A1.432B.770.0, dos cales 250.000 euros corresponden á anualidade de 2010 e 250.000 euros á de 2011».
Debe dicir: «Para a concesión das subvencións destinarase un crédito global de 450.000 euros, orzado na aplicación 11.A1.432B.770.0, dos cales 200.000 euros corresponden á anualidade de 2010 e 250.000 euros á de 2011».
CORRECCIÓN de erros.-Resolución do 18 de marzo de 2010 pola que se anuncia convocatoria pública de subvencións ás industrias culturais para o ano 2010.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 30/04/2010

Advertido erro na dita resolución, publicada no Diario Oficial de Galicia número 61, do mércores 31 de marzo de 2010, procede realizar a seguinte corrección:
Na páxina 4.767, cláusula terceira, punto 4, onde di: «O importe global máximo das subvencións anteriormente detalladas será de 2.290.000 euros (dous millóns douscentos noventa mil euros)», debe dicir: «O importe global máximo das subvencións anteriormente detalladas será de 2.100.000 euros (dous millóns cen mil euros)».
Na páxina 4.768, onde di: «5. O importe global máximo previsto no punto anterior distribuirase entre as referidas modalidades de subvención, asignándoselles as seguintes contías máximas:
A. Para as subvencións á actividade escénica, 1.450.000 euros.
B. Para o programa Crédito-cultura, 40.000 euros.
C. Para as subvencións á promoción e difusión de traballos discográficos, 110.000 euros.
D. Para as subvencións á distribución, 380.000 euros.
E. Para as subvencións a salas de teatro e artes escénicas privadas, 160.000 euros.
F. Para as subvencións para o asociacionismo profesional no ámbito das artes escénicas e musicais, 100.000 euros.
G. Para as subvencións á mellora técnica de estudios de gravación, 50.000 euros».
Debe dicir:
«5. O importe global máximo previsto no punto anterior distribuirase entre as referidas modalidades de subvención, asignándoselles as seguintes contías máximas:
A. Para as subvencións á actividade escénica, 1.290.000 euros.
B. Para o programa Crédito-cultura, 30.000 euros.
C. Para as subvencións á promoción e difusión de traballos discográficos, 100.000 euros.
D. Para as subvencións á distribución, 380.000 euros.
E. Para as subvencións a salas de teatro e artes escénicas privadas, 160.000 euros.
F. Para as subvencións para o asociacionismo profesional no ámbito das artes escénicas e musicais, 90.000 euros.
G. Para as subvencións á mellora técnica de estudios de gravación, 50.000 euros».